# Jeison Murillo

Jeison Fabián Murillo Cerón (Cali, Colòmbia, 27 de maig de 1992) és un futbolista professional colombià que juga com a defensa central a l'Al-Shamal SC.

## Carrera de club
### Primers anys / Granada

Nascut a Cali, Murillo va fitxar per l'Udinese Calcio italià poc després del seu 18è aniversari, i fou immediatament cedit al Granada CF com a part de l'acord de col·laboració entre ambdós clubs. Va passar el seu primer any a Espanya jugant amb el filial, en competició regional.
A començaments de febrer de 2012 Murillo va ser venut definitivament als andalusos, tot i que va passar les següents temporades cedit a altres clubs, el Cadis CF i la UD Las Palmas. Va marcar quatre gols en el seu primer anys com a professional, inclòs un doblet el 9 de març de 2013 en una victòria per 3–2 a fora contra la UD Almería, en partit de lliga de Segona Divisió; amb els dos equips va arribar als playoffs de promoció, tot i que cap dels dos cops varen assolir l'ascens.
Murillo va retornar al Granada a meitat de 2013, i va debutar a La Liga el 18 d'agost de 2013 en una victòria per 2–1 contra el CA Osasuna en què va jugar els 90 minuts. Va marcar el seu primer gol a la competició el 10 de gener de l'any següent, el primer en una victòria a casa per 4–0 contra el Reial Valladolid.

### Inter de Milà

El febrer de 2015, Murillo va fitxar per l'Inter de Milà amb un contracte per cinc anys, que començaria el juliol, i que va costar 8 milions d'euros més 2 milions en bonus, i amb un salari pel jugador d'un milió d'euros anual. Va debutar a la Serie A el 23 d'agost, jugant el partit sencer en una victòria per 1–0 contra l'Atalanta BC.

### València

El 18 d'agost de 2017, Murillo va fitxar pel València CF amb un contracte de cessió amb clàusula de compra obligatòria. Va jugar 17 partits en la seva primera temporada, que va acabar amb l'equip classificat per a la fase de grups de la Lliga de Campions de la UEFA en quedar quarts a la lliga.

#### FC Barcelona (cessió)

El 20 de desembre de 2018, Murillo va ser cedit al FC Barcelona fins a final de temporada, per 1'2 milions d'euros, amb una opció de compra per 25 milions. El seu debut amb la samarreta blaugrana es va produir tres setmanes més tard, en una derrota per 2-1 a fora contra el Llevant UE a la Copa del Rei en un partit en què va jugar els 90 minuts, amb targeta groga, i anant de menys a més. El seu debut a la lliga es va produir el 13 d'abril de 2019, en un empat a zero a fora contra la SD Huesca. El juliol de 2019 va finalitzar el seu contracte de cessió amb el Barça i va deixar l'entitat.

### Sampdoria

El 13 de juliol de 2019, Murillo va fitxar per la UC Sampdoria de la Serie A, cedit pel València, a canvi de 2 milions d'euros, i una clàusula de compra obligatòria de 13 milions al final de temporada. En finalitzar la cessió, Murillo ha de signar un contracte de quatre temporades amb el club italià.

## Palmarès
### FC Barcelona

* 1 Lliga espanyola: 2018-19.

## Referències

* ↑ «Jeison Murillo». Inter Milan. Arxivat de l'original el 20 de desembre 2016. [Consulta: 9 febrer 2017].
* ↑ «'Tengo muchas ansias de ir a aprovechar esta oportunidad': Murillo» (en castellà). El Tiempo, 06-10-2014 [Consulta: 9 gener 2015].
* ↑ «Boateng y Murillo firman su continuidad» (en castellà). Granada en Juego, 06-02-2012. Arxivat de l'original el 21 de febrer 2014. [Consulta: 23 gener 2014].
* ↑ «Murillo y su presente en Cádiz» (en castellà). ESPN FC, 07-12-2011. [Consulta: 23 gener 2014].
* ↑ «Jeison Murillo se marcha a Las Palmas en calidad de cedido» (en castellà). Ideal, 25-07-2012 [Consulta: 23 gener 2014]. Arxivat 3 de febrer 2014 a Wayback Machine.
* ↑ «Las Palmas deja al Almería sin remontada en el descuento» (en castellà). Diari AS, 09-03-2013 [Consulta: 23 gener 2014].
* ↑ «Jeison Murillo regresa al Granada» (en castellà). Goal, 31-05-2013. [Consulta: 23 gener 2014].
* ↑ «Granada hold on for victory». ESPN FC, 18-08-2013. Arxivat de l'original el 25 febrer 2014. [Consulta: 23 gener 2014].
* ↑ «Big win halts Granada's slide». ESPN FC, 10-01-2014. Arxivat de l'original el 16 gener 2014. [Consulta: 23 gener 2014].
* ↑ «Pina, pres. Granada: "Murillo all'Inter per 8 mln più bonus. L'ingaggio..."» (en italià). FC Inter News, 05-02-2015. [Consulta: 1r març 2015].
* ↑ Carci, Francesco «Inter-Atalanta 1–0, Icardi ko: entra Jovetic e decide all'ultimo respiro» (en italià). La Repubblica, 23-08-2015 [Consulta: 20 setembre 2018].
* ↑ Valencia CF (18 agost 2017). "Official statement | Jeison Murillo". Nota de premsa. Arxivat 24 de maig 2019 a Wayback Machine.
* ↑ «¿Qué va a pasar con Jeison Murillo?» (en castellà). Deporte Valenciano, 24-07-2018. [Consulta: 20 setembre 2018].
* ↑ «El Barça fa oficial la incorporació de Jeison Murillo». 324.cat, 20-12-2018 [Consulta: 21 desembre 2018].
* ↑ «Jeison Murillo, new FC Barcelona player». FC Barcelona, 20-12-2018. [Consulta: 20 desembre 2018].
* ↑ Puig, Darío «Barcelona agree Murillo's loan». Marca, 20-12-2018 [Consulta: 20 desembre 2018].
* ↑ «Jeison Murillo, de menys a més en un debut complicat al Ciutat de València». 324.cat, 11-01-2019 [Consulta: 12 gener 2019].
* ↑ Bell, Arch «Barcelona fall flat at Levante». Marca, 10-01-2019 [Consulta: 10 gener 2019].
* ↑ Sunyer, Jordi «La segona unitat del Barça no passa d'un empat per a oblidar a Osca (0-0)». 324.cat, 13-04-2019 [Consulta: 13 abril 2019].
* ↑ «Barça: la liquidació en marxa» (en castellà). diari As, 27-05-2019. [Consulta: 20 juliol 2019].
* ↑ «UFFICIALE: Sampdoria, preso Murillo in prestito con obbligo di riscatto» (en italià). [Consulta: 13 juliol 2019].
* ↑ https://www.foxsportsasia.com/football/transfer-news/1139571/sampdoria-snap-up-murillo-from-valencia/ Arxivat 2019-07-14 a Wayback Machine.

## Enllaços externs

* Jeison Murillo a BDFutbol
Murillo amb el Barça - Plantilles de navegació :
FC Barcelona 2018-19
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
6 Denis Suárez •
7 Coutinho •
8 Arthur •
9 Luis Suárez •
10   Messi •
11 Dembélé •
12 Rafinha •
13 Cillessen •
14 Malcom •
15 Lenglet •
18 Jordi Alba •
19 Boateng •
20 S. Roberto •
21 Aleñá •
22 Arturo Vidal •
23 Umtiti •
24 Vermaelen •
24 Murillo •
Entrenador: Ernesto Valverde :